পূবাইলে সেনাবাহিনীর সপ্তাহব্যাপী ফ্রি চিকিৎসা ক্যাম্পেইন
গাজীপুর মহানগরীর ৪১ নং ওয়ার্ডে পূবাইলের কলেজগেইট এলাকায় সপ্তাহব্যাপী বিনামূল্যে চিকিৎসা ক্যাম্পেইন পরিচালনা করেছে সেনাবাহিনী। 







শীতকালীন মহড়া উপলক্ষে ৫০ শয্যার বিনামূল্যে চিকিৎসা কেন্দ্র পরিচালনা করেন ৯ম পদাতিক ডিভিশন সাভার সেনানিবাসের অধীনে ১১ ফিল্ড অ্যাম্বুল্যান্সের জওয়ানেরা।




পূবাইল সরকারি প্রাথমিক ও ভাদুন উচ্চ বিদ্যালয়ে স্বাস্থ্য বিষয়ক দুটি সেমিনারসহ ৮ হাজার রোগীকে বিনামূল্যে ওষুধ, মা ও শিশু, গাইনী, নাক কান গলা,চক্ষু, মেডিসিনসহ সব বিভাগের চিকিৎসা দেয়া হয় গত ৭ দিনে।পাশাপাশি ৪০টি ছোট বড় অপারেশন, তিনশ’ জনকে চশমাও দেয়া হয়। এই ক্যাম্পেইন শেষ হয় মঙ্গলবার।
সেনাবাহিনীর ৯ম পদাতিক বাহিনী সাভার ও ১১ ফিল্ড এ্যাম্বুলেন্সের অধিনায়ক ল্যাফটেনেন্ট কর্ণেল মো. ফকরুল আলমের সার্বিক তত্ত্বাবধানে ও চিকিৎসা পরিদফতরের সহকারী পরিচালক রেজাউর রহমানের দিক নির্দেশনায় এই ক্যাম্পেইনে ওয়ার্ড কাউন্সিলর মো. মোমেন মিয়া সহযোগিতা করেন।

গাজীপুর মহানগরীর ৪১ নং ওয়ার্ডে পূবাইলের কলেজগেইট এলাকায় সপ্তাহব্যাপী বিনামূল্যে চিকিৎসা ক্যাম্পেইন পরিচালনা করেছে সেনাবাহিনী।